הצהובות (סדרת טלוויזיה)

הצהובות (באנגלית: Yellowjackets) היא סדרת דרמה המשכית אמריקאית עם אלמנטים של הישרדות שהושקה ברשת שואוטיים ב-14 בנובמבר 2021. הסדרה מתמקדת בשורדות ובקרבנות שבנערותן חוו התרסקות מטוס. היא נוצרה על ידי אשלי לייל ובארט ניקרסון בהשראת הרומן בעל זבוב ואירועים אמיתיים כגון התרסקות טיסה 571 של חיל האוויר האורוגוואי (1972), אסון שאילץ את הניצולים לקבל החלטות קשות.

בדצמבר 2021 הסדרה חודשה לעונה שנייה, שעתידה לעלות לשידור ב-3 במרץ 2023. בדצמבר 2022 הסדרה חודשה לעונה שלישית.

תקציר העלילה 
האירועים מוצגים בקווי זמן שונים. ב-1996 מטוס שבו קבוצת כדורגל של נערות מבית ספר תיכון מתרסק באזור מרוחק ושומם שבו תנאי מחיה קשים. ב-2021 שורדות ההתרסקות, שאישיותן התעצבה בצל האירועים הקשים שחוו, מתמודדות עם תעלומה שקשורה לעברן ואתגרים אישיים.

שחקנים ודמויות

ראשיות
 מלאני לינסקי וסופי נליס בתור גרסאות ההווה והעבר של שאונה סאדקי (שיפמן). אחת השורדות. עקרת בית בהווה. בעלת תחכום שמוסתר מאחורי חזות תמימה. מגלה על האי שהיא נכנסה להריון מג'ף, בן זוגה של חברתה הטובה ביותר, ג'קי. 
 טוני סייפרס וג'סמין סבוי בראון בתור גרסאות ההווה והעבר של טאיסה "טאי" טרנר. אחת השורדות. בעלת שאיפות פוליטיות בהווה. 
 אלה פארנל בתור ג'קי טיילור (עונה 1; משנית עונה 2). הקפטן של קבוצת הכדורגל. 
 ג'ולייט לואיס (עונה 1―2) וסופי תאצ'ר בתור גרסאות ההווה והעבר של נטלי "נאט" סקרטוצ'יו. אחת השורדות. מנהלת אורח חיים תזזיתי בהווה. בעלת נטייה להתמכרות ולקיחת סיכונים. 
 כריסטינה ריצ'י וסמנתה האנראטי בתור גרסאות ההווה והעבר של מיסטי קוויגלי. אחת השורדות. עובדת כאחות בהווה. בעלת אופי מניפולטיבי. 
 סטיבן קרוגר בתור בן סקוט. עוזר המאמן של קבוצת הכדורגל. 
 וורן קול וג'ק דיפו (אורח עונה 1―2) בתור גרסאות ההווה והעבר של ג'ף סאדקי. במקור בן זוגה של ג'קי שבגד בה עם שאונה. נשוי לשאונה בהווה. 
 קורטני איטון (עונה 2; משנית עונה 1) וסימון קסל (עונה 2) בתור שרלוט "לוטי" מת'יוס. אחת הבנות ששרדו את התרסקות המטוס. חווה חזיונות ומקבצת סביבה חלק מהבנות במעין כת.
 לורן אמברוז (עונה 2) וליב היוסון (עונה 2; משני עונה 1) בתור ונסה "ואן" פאלמר. אחת השורדות. מאמינה אדוקה של לוטי אשר הייתה בזוגיות עם טאיסה בעבר. בהווה מנהלת חנות השכרת סרטים ב-VHS.  
 אנדראס סוטו (משני עונה 1; אורח עונה 2) וקווין אלבס (עונה 2, משני עונה 1) בתור גרסאות ההווה והעבר של טראוויס מרטינז. אחד השורדים. המושא אהבה של נטלי.

משניות
 שרה דז'רדן בתור קאלי סאדקי. הבת של שאונה וג'ף.
 אלסנדרה בארחס בתור מארי. נערה סרקסטית ואחת השורדות. למרות הסקפטיות הראשונית שלה, מתחייבת לכת של לוטי. 
 קייה קינג (עונה 1) וניה סונדייה (עונה 2) כאקילה. אחת השורדות שמבינה בצמחים אכילים. מאמצת עכבר מחמד בשם נאגט. 
 ג'יין וידופ כלורה לי. אחת השורדות. נוצרית אדוקה ואף מטבילה את לוטי. (עונה 1; אורחת עונה 2) 
 לוצ'יאנו לרו בתור חאבי מרטינז. אחיו של טראוויס. (עונה 1—2) 
 מייה לוו בתור ג'ן. אחת השורדות. 
 ג'נה ברגס בתור מליסה. אחת השורדות. 
 רואיקה ברנרד בתור סימון אבארה. אישתה של טאיסה. 
 איידן סטוקס בתור סמי אבארה-טרנר. הבן של טאיסה וסימון. מתחיל להתנהג משונה ולראות דברים מוזרים, ונדמה שהוא מודע לעבר של טאיסה אחרי ההתרסקות. 
 רייקה שארמה בתור ג'סיקה רוברטס. כתבת שטאיסה שוכרת על מנת לחקור את השורדות. (עונה 1)
 פיטר גדיוט בתור אדם מרטין. המאהב של שאונה. (עונה 1)
 אלכס וינדהם (עונה 1—2) וצ'רלי רייט (אורח עונה 1) בתור קווין טאן. חברה הטוב של נטלי בתיכון שהיה מאוהב בה ושוטר שחוקר את מקרה ההיעלמות של אדם בהווה. 
 ברהם טיילור (עונה 1) וברודי לוגאן רומנהייל (עונה 2) בתור האיש חסר העיניים. דמות שרודפת את טאיסה.  
 ניקול מיינס בתור ליסה. חברה בכת של לוטי בשיקום מטראומה. (עונה 2)
 אלייז'ה ווד בתור וולטר טאטרסאל. בלש אזרחי אשר עוזר למיסטי למצוא את נטלי. (עונה 2) 
 נוהה ג'ס איזמאן בתור קריסטן "קריסטל". אחת השורדות שמתחברת למיסטי. אוהבת מחזות זמר. (עונה 2)
 פרנסואה ארנואד בתור פול. בן הזוג הסודי של עוזר המאמן בן וכותב ניו-יורקי. (עונה 2)
 ג'ון ריינולדס בתור מאט סארקוסה/"ג'יי". בלש חשאי אשר חוקר את ההיעלמות של אדם. (עונה 2)

סקירה

קישורים חיצוניים

הערות שוליים 

תוכניות טלוויזיה באנגלית
סדרות טלוויזיה אמריקאיות שעלו לשידור בשנות ה-2020
סדרות דרמה אמריקאיות
סדרות טלוויזיה על כדורגל